**VZOREC POGODBE**

**Razvojni center Novo mesto, svetovanje in razvoj, d.o.o.,** Podbreznik 15, 8000 Novo mesto, ki ga zastopa direktor Franci Bratkovič, matična številka 1227319000, ID za DDV SI77074963, številka TRR 0297 0025 8437 556, odprt pri NLB d.d.

(v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ID za DDV: \_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_

(v nadaljevanju: ponudnik oziroma izvajalec)

sklepata naslednjo

**POGODBO ZA IZVEDBO STORITEV DIGITALIZACIJE KULTURNE DEDIŠČINE**

**UVODNA DOLOČBA**

1. **člen**

Pogodbeni stranki uvodoma ugotavljata, da je naročnik Razvojni center Novo mesto, d.o.o. na Portalu javnih naročil objavil javno naročilo »Digitalizacija kulturne dediščine - Arheološko najdišče Veliki Vinji vrh«, št. , z dne 12. 11. 2020 (v nadaljevanju: Javno naročilo), na osnovi katerega je bil z odločitvijo o oddaji javnega naročila kot najugodnejši ponudnik izbran izvajalec: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDMET POGODBE IN DINAMIKA IZVAJANJA DEL**

1. **člen**

S to pogodbo naročnik naroča, izvajalec pa prevzame izvedbo projekta Digitalizacija kulturne dediščine v obsegu, kot je to opredeljeno v razpisni dokumentaciji za oddajo javnega naročila.

Sestavni deli te pogodbe so:

- razpisna dokumentacija za oddajo javnega naročila z vsemi spremembami in dopolnitvami;

- ponudba izvajalca za izvedbo Javnega naročila.

1. **člen**

Dela, ki so predmet te pogodbe, bodo izvedena v več fazah. Naročnik in izvajalec posamično fazo izvedbe del uskladita sproti.

Končni rok izvedbe vseh del je 31. 08. 2021.

**POGODBENA VREDNOST IN NAČIN PLAČILA**

1. **člen**

Naročnik ima sredstva zagotovljena na podlagi sklepa št. 322-22/2020/1 o odobreni vlogi za sofinanciranje projekta »Digitalno inoviranje kulturne dediščine in krepitev znanj za razvoj kakovostne turistične ponudbe Dolenjske«.

Cene so fiksne ves čas trajanja pogodbe.

Naročnik bo javno naročilo financiral s sredstvi, ki jih razpisuje Ministrstvo za gospodarski razvoj in tehnologijo. Gre za »Javni razpis za dvig kompetenc vodilnih turističnih destinacij in razvoj turistične ponudbe v vodilnih turističnih destinacijah v letih 2020 in 2021«. Izvedba pogodbe se financira s sredstvi, pridobljenimi v sklopu navedenega razpisa.

Skupna vrednost del iz te pogodbe je \_\_\_\_\_\_\_\_\_\_\_\_\_\_ EUR (brez DDV). DDV znaša \_\_\_\_\_\_\_\_\_\_\_\_\_\_\_ . Skupna vrednost del (z DDV) iz te pogodbe znaša \_\_\_\_\_\_\_\_\_\_\_\_\_ EUR.

Dogovorjena cena za izvedbo posamičnih faz znaša:

|  |  |  |  |
| --- | --- | --- | --- |
| Postavka javnega naročila | Vrednost (brez DDV) – v EUR | DDV – v EUR | Vrednost skupaj – z DDV [v EUR] |
|  |  |  |  |
|  |  |  |  |
|  |  |  |  |
|  |  |  |  |
| SKUPAJ |  |  |  |

Cene so fiksne za celotno obdobje izvajanja javnega naročila.

1. **člen**

Po izvedbi posamične postavke oz. faze javnega naročila pogodbeni stranki opravita pregled izvedenih del, izvajalec pa pripravi poročilo o opravljenem delu. Če so dela opravljena v zahtevani kvaliteti izvajalec naročniku izstavi račun za opravljeno oz. izvedeno postavko.

Rok plačila je 30 dni od datuma prejema računa.

Naročnik izvajalcu opravljene storitve plača na TRR \_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_ .

Poročilo o opravljenem delu mora biti priloženo k računu.

Naročnik se obvezuje, da bo po prejemu računa in prilog v roku 8 dni le-tega pregledal, ter izvajalcu sporočil morebitne nepravilnosti in pomanjkljivosti. Naročnik ima pravico obrazloženo zavrniti račun v roku 8 dni po prejemu. Če naročnik v 8 dneh po prejemu ne zavrne računa z utemeljeno obrazložitvijo, se šteje, da je naročnik račun potrdil. V primeru zavrnitve računa je izvajalec dolžan izstaviti nov račun z novim datumom, plačilni rok pa v tem primeru začne teči z dnem, ko naročnik prejme in potrdi novi račun.

Zavrnjen račun oz. sporni del računa sta pogodbeni stranki dolžni razrešiti v najkrajšem možnem času. V primeru reklamacije storitve se plačilo zadrži do odprave reklamacije.

**OBVEZNOSTI POGODBENIH STRANK IN NAČIN IZVAJANJA POGODBE**

1. **člen**

Naročnik se zavezuje, da bo:

• posredoval izvajalcu vse potrebne podatke in gradivo za nemoteno izvajanje storitev po tej pogodbi;

• sprotno obveščal izvajalca o spremembah, ki kakorkoli vplivajo na izvajanje te pogodbe.

1. **člen**

Izvajalec se obvezuje, da bo:

• svoje naloge opravil strokovno in kvalitetno in s skrbnostjo dobrega strokovnjaka ter skladno z veljavnimi predpisi, tehničnimi predpisi, standardi ter normami, predvidenimi za tovrstna dela in ob upoštevanju vseh posebnosti okolja, v katerem se izvajajo storitve in pri tem upošteval dobre poslovne običaje ter varoval ugled in interese naročnika;

• izvajal svoje pogodbene obveznosti v dogovorjenih rokih;

• svoje delo dokumentiral z dokumentacijo, ki mora biti posredovana na način in v rokih, kot so dogovorjeni med pogodbenima strankama;

• na zahtevo naročnika nadomestil svojega delavca pri izvajanju predmeta pogodbe, če se izkaže, da je delavec ravnal ali poskušal ravnati v nasprotju z določbami te pogodbe;

• pri izvajanju pogodbenih obveznosti racionalno uporabljal napredne ter najustreznejše informacijske tehnologije in metode po načelu dobrega gospodarja ter na svoje stroške pridobil vsa potrebna potrdila, certifikate in druga dokazila o kakovosti opravljenih storitev;

• spoštoval interne akte naročnika in veljavno zakonodajo s področja varstva podatkov;

• za storitve, ki jih opravlja za naročnika, vodil ustrezno evidenco prejetih naročil, izvedenih storitev, izdanih računov in prejetih plačil, reklamacij (npr. zamuda izvedbe storitve, odstopanje pogodbeno opredeljene kakovosti in motenj v pogodbenem odnosu) z ustrezno specifikacijo podlag in vzrokov, ki omogočajo oblikovanje ukrepov za njihovo izboljšanje;

• na naročnikovo željo sklenil pogodbo ali aneks za dodatne storitve enake vrste, kol so opredeljene s to pogodbo;

• naročnika pisno in pravočasno obveščal o vseh okoliščinah, ki bi lahko vplivale oz. vplivajo na pravilno in pravočasno izpolnitev njegovih obveznosti.

1. **člen**

Izbrani ponudnik mora zagotavljati garancijo za brezhibno delovanje predmeta pogodbe v obdobju 24 mesecev od datuma uspešne primopredaje. V tem roku mora izvajalec brezplačno odpravljati napake, ki se na predmetu pogodbe pojavijo ob običajni rabi.

1. **člen**

Izvajalec se zavezuje v terminu, usklajenim z naročnikom, izvesti izobraževanje za urednike na sedežu naročnika.

**AVTORSKE PRAVICE**

1. **člen**

Na predmetu pogodbe, ki ima značaj avtorskega dela, pridobi naročnik izključno in neprenosljivo licenco za uporabo avtorskega dela. Prenos je teritorialno in časovno neomejen.

Nadomestilo za navedeno licenco je vključeno v pogodbeni znesek brez dodatnih plačil.

Navedena licenca za uporabo vključuje tudi:

- pravico reproduciranja v neomejeni količini in obsega tudi pravico kopiranja in shranjevanja v kakršnikoli obliki in

- pravico javnega prikazovanja avtorskega dela.

Naročnik ima pravico do predelave avtorskega dela oz. avtorskih del, v kolikor po izteku garancijske dobe izvajalec in naročnik ne skleneta pogodbe za vzdrževanje. V tem primeru mora izvajalec naročniku predati vsa avtorska dela v takšni obliki, da lahko naročnik izvršuje pravico predelave.

Izvajalec iz naslova avtorskih pravic ni upravičen do nobenega dodatnega plačila ali nadomestila, razen plačil, ki se izvedejo po tej pogodbi.

Izvajalec se s to pogodbo zavezuje in jamči, da so vsi sodelujoči avtorji, ki so izdelali katerikoli predmet ali del predmeta pogodbe, dovolili uporabo svojega dela in zato izrecno na izvajalca prenesli vse materialne avtorske pravice na navedenih delih v obsegu, ki ga določa 22. člen Zakona o avtorski in sorodnih pravicah (Uradni list RS, št. 16/07 - uradno prečiščeno besedilo in 68/08, 110/13; v nadaljevanju: ZASP) in sicer:

- pravico reproduciranja v neomejeni količini in obsega tudi pravico kopiranja in shranjevanja v kakršnikoli obliki,

- pravico javnega prikazovanja avtorskega dela in

- pravico do predelave, brez časovne omejitve in brez teritorialne omejitve. Izvajalec jamči, da so navedene materialne avtorske pravice avtorji prenesli neomejeno in jih lahko izvajalec izvršuje brez vnaprejšnjega soglasja posameznega avtorja. Poleg tega izvajalec s podpisom te pogodbe jamči, da so avtorji izvajalcu podelili pravico, da prenese vse navedene materialne avtorske pravice na naročnika.

Naročnik razpolaga z neizključnimi materialnimi avtorskimi pravicami nad 3D modeli kulturne dediščine za vse namene. Prav tako pa imajo neizključne avtorske pravice nad njimi tudi občina Šmarješke Toplice ter Ministrstvo za gospodarski razvoj in tehnologijo in Slovenska turistična organizacija, ki jih lahko uporabljajo za promocijske ali druge namene. Pravice so prenosljive.

Digitalni zapis vseh digitaliziranih enot kulturne dediščine bo naročnik (vodilna destinacija) dal v uporabo občini Šmarješke Toplice ter Ministrstvu za gospodarski razvoj in tehnologijo, Slovenski turistični organizaciji in Ministrstvu za kulturo za eventuelno nadaljnjo uporabo v promociji kulturnega turizma in slovenske kulture. Naročnik (vodilna destinacija) bo dovolila brezplačno in časovno neomejeno objavo in uporabo digitalnih zapisov in pripadajočih vsebin (zgodbe, fotografije, zvočni in video posnetki), ki bodo nastali v okviru javnega naročila, na obstoječih in bodočih javnih portalih ter drugih komunikacijskih in promocijskih kanalih navedenih institucij.

**PODIZVAJALCI**

1. **člen**

Izvajalec odgovarja naročniku za sodelavce in podizvajalce, kot če bi dela opravil sam. Odgovornost izvajalcev nasproti naročniku je solidarna.

Izvajalec bo pogodbena dela izvedel v sodelovanju s podizvajalci, navedenimi v ponudbeni dokumentaciji izvajalca.

Izvajalec mora med izvajanjem storitev po tej pogodbi naročnika obvestiti o morebitnih spremembah informacij glede nominiranih podizvajalcev in naročniku poslati informacije o novih podizvajalcih, ki jih namerava naknadno vključiti v izvajanje te pogodbe in sicer najkasneje v petih dneh po spremembi. V primeru vključitve novih podizvajalcev mora izvajalec naročniku skupaj z obvestilom posredovati tudi podatke o podizvajalcu iz tega člena ter tiste izjave, ki se od podizvajalcev zahtevajo skladno z razpisno dokumentacijo za oddajo Javnega naročila.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Izvajalec pooblašča naročnika, da na podlagi potrjenega računa oziroma situacije neposredno plačuje podizvajalcem, ki to pisno zahtevajo.

Podizvajalci, ki podajo pisno zahtevo za neposredna plačila, soglašajo, da naročnik namesto glavnega izvajalca poravna podizvajalčeve terjatve do glavnega izvajalca.

Izvajalec mora svojemu računu obvezno priložiti račune svojih podizvajalcev, ki jih je predhodno potrdil.

Kadar namerava izvajalec izvesti javno naročilo s podizvajalcem, ki zahteva neposredno plačilo v skladu s tem členom, mora:

- podizvajalec predložiti soglasje, na podlagi katerega naročnik namesto izvajalca poravna podizvajalčevo terjatev do izvajalca,

- izvajalec svojemu računu priložiti račun ali situacijo podizvajalca, ki ga je predhodno potrdil.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila zadnjega računa poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene storitve, povezane s predmetom javnega naročila.

**PREDSTAVNIKI POGODBENIH STRANK**

1. **člen**

Predstavniki pogodbenih strank:

- na strani naročnika:

- na strani izvajalca: \_\_\_\_\_\_\_\_\_\_\_ (tel.: \_\_\_\_\_\_\_\_\_\_\_, e-mail: \_\_\_\_\_\_\_\_\_\_\_).

**POGODBENA KAZEN IN PREMIJA**

1. **člen**

V primeru, da naročnik ugotovi zamudo, ki je posledica izvajalčeve neaktivnosti, je izvajalec naročniku dolžan plačati pogodbeno kazen v višini 0,5 % skupne pogodbe vrednosti brez DDV za vsak dan zamude, vendar največ deset odstotkov (10 %) od skupne pogodbe vrednosti brez DDV, poleg tega pa plača še stroške, ki jih je imel naročnik zaradi zakasnitve oz. nekvalitetno izvedenih storitev ter škodo, v kolikor slednja presega višino pogodbene kazni. Povračilo škode bo naročnik uveljavljal po splošnih načelih odškodninske odgovornosti.

Izvajalec naročniku kot finančno zavarovanje za dobro in pravočasno izvedbo pogodbenih obveznosti zagotovi bianco menico s podpisano menično izjavo v višini zavarovanja 10% pogodbene vrednosti z DDV, s časom veljavnosti najmanj 2 leti od roka za izvedbo. Menica z menično izjavo je priloga te pogodbe.

**SPREMEMBA ALI RAZVELJAVITEV POGODBE**

1. **člen**

V primeru, da katerikoli od partnerjev iz kakršnegakoli vzroka ni sposoben izvajati storitev po tej pogodbi, morajo partnerji ali vodilni partner nadaljevati in opraviti vse tiste storitve, ki bi jih po delitvi del moral partner oziroma vodilni partner izhajajoč iz neomejene solidarne odgovornosti med njimi.

1. **člen - protikorupcijska klavzula**

Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Pogodba preneha veljati, če bo naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

1. **člen**

V primeru, da so izpolnjeni pogoji za predčasno prenehanje pogodbe po prejšnjem drugem odstavku prejšnjega člena, naročnik odstopi od pogodbe. Prav tako lahko naročnik odstopi od pogodbe v primeru, da ponudnik ne izpolnjuje pogodbenih obveznosti v celoti skladno s pogodbo ter v primerih slabe kakovosti oziroma ponavljajočih se napak v funkcionalnosti spletnega mesta, trgovine ali mobilne aplikacije.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršene storitve, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi neizpolnjevanja pogodbenih obveznosti in unovčiti dane garancije. V primeru, da škodo ni možno ugotoviti, se ta obračuna v višini 10 % od pogodbene vrednosti.

1. **člen**

Naročnik si pridržuje pravico, da javnega naročila ne izvede oziroma ga ne izvede v celoti, če ne bi mogel zagotoviti lastnega deleža v financiranju javnega naročila oziroma če ne bi mogel zagotoviti zadostnih likvidnostnih sredstev za pokrivanje stroškov operacije, ki bi bili sicer refundirani iz naslova sofinanciranja. Izbrani ponudnik v primeru odstopa iz navedenega razloga ne more zahtevati nobene odškodnine od naročnika.

Naročnik si pridržuje pravico, da kadarkoli v času veljavnosti pogodbe odstopi od pogodbe, če vrednost katerekoli postavke, dogovorjene s pogodbo, preseže ceno, ki v trenutku odstopa velja za to postavko na trgu. Izbrani ponudnik zoper naročnika v tem primeru ne more uveljavljati nobenih drugih zahtevkov (npr. odškodnina iz naslova izgubljenega dobička ipd.).

V tem primeru odstopa naročnika od pogodbe po prvem in drugem odstavku tega člena, je izbrani ponudnik upravičen le do plačila za storitve, ki jih je opravil na podlagi pogodbe do prejema naročnikove izjave o odstopu od pogodbe.

1. **člen - razvezni pogoj**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

o opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **člen - višja sila**

V primeru višje sile, pod katero se razumejo vsi nepredvideni in nepričakovani dogodki, ki nastopijo neodvisno od volje strank te pogodbe in jih stranki nista mogli predvideti ob sklepanju pogodbe ter vplivajo na izvedbo obveznosti, dogovorjenih s to pogodbo, je izvajalec o tem dolžan nemudoma pisno obvestiti naročnika ter se z njim dogovoriti o nadaljnjem izvajanju pogodbe. Če za izvajalca nastopi nezmožnost izpolnjevanja obveznosti po pogodbi zaradi dogodka višje sile, pa o tem ne obvesti naročnika, izgubi pravico, da bi uporabil višjo silo kot utemeljitev, opravičilo ali podlago za uveljavljanje drugih pravic, ki bi jih sicer imel zaradi dogodka višje sile.

**KONČNE DOLOČBE**

1. **člen - reševanje sporov**

Pogodbeni stranki se bosta vzdržali vseh dejanj, ravnanj ali opustitev, ki bi lahko kakorkoli ovirala izpolnjevanje te pogodbe. Morebitna sporna razmerja v zvezi s to pogodbo bosta pogodbeni stranki reševali sporazumno, če to ne bo mogoče, pa bo o sporu odločalo Društvo mediatorjev Slovenije oziroma pristojno sodišče v Novem mestu.

1. **člen**

Pogodba prične veljati s podpisom obeh pogodbenih strank.

Pogodba se sklepa za obdobje od \_\_\_\_\_\_\_\_\_\_\_\_ (oziroma z dnem zaključka postopka oddaje javnega naročila, če bo ta datum prejšnji ali kasnejši) do 31. 8. 2021.

Ta pogodba je sklenjena pod odložnim pogojem in sicer ne prične veljati dokler naročnik ne sklene pogodbe o sofinanciranju projekta v okviru razpisa za dvig kompetenc vodilnih turističnih destinacij in razvoj turistične ponudbe v vodilnih turističnih destinacijah v letih 2020 in 2021, ki se sklepa z Ministrstvom za gospodarski razvoj in tehnologijo.

Ta pogodba ne prične veljati v kolikor izvajalec ob podpisu pogodbe ne predložiti zavarovanje za dobro in pravočasno izvedbo pogodbenih obveznosti, to je menice z menično izjavo v višini 10 % pogodbene vrednosti z DDV.

1. **člen**

Pogodba je sestavljen in podpisana v dveh enakih izvodih, od katerih vsaka pogodbena stranka prejme en izvod.

|  |  |  |
| --- | --- | --- |
| Številka: |  | Številka: |
| Datum: |  | Datum: |
| IZVAJALEC: |  | NAROČNIK: |
|  |  | Razvojni center Novo mesto d.o.o.  Franci Bratkovič, direktor |

DODATEK:

Kadar namerava ponudnik izvesti javno naročilo s podizvajalcem, ki zahteva neposredno plačilo mora:

- glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,

- podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,

- glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.